CELEX: 32019D1798
Language: bg
Date: 2019-10-23 00:00:00
Title: Решение (ЕС) 2019/1798 на Европейския парламент и на Съвета от 23 октомври 2019 година за назначаване на европейски главен прокурор на Европейската прокуратура

28.10.2019   
               
               
                  BG
               
               
                  Официален вестник на Европейския съюз
               
               
                  L 274/1
               
            
         РЕШЕНИЕ (ЕС) 2019/1798 на Европейския парламент и на Съвета
         от 14 октомври 2019 година
         за назначаване на европейски главен прокурор на Европейската прокуратура
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз,
         като взеха предвид Регламент (ЕС) 2017/1939 на Съвета от 12 октомври 2017 г. за установяване на засилено сътрудничество за създаване на Европейска прокуратура (1), и по-специално член 14 от него,
         като взеха предвид Решение за изпълнение (ЕС) 2018/1696 на Съвета от 13 юли 2018 г. относно правилата за работата на комитета по подбор, предвиден в член 14, параграф 3 от Регламент (ЕС) 2017/1939 за установяване на засилено сътрудничество за създаване на Европейска прокуратура (2),
         като взеха предвид Решение (ЕС) 2018/1275 на Съвета от 18 септември 2018 г. за назначаване на членовете на комитета по подбор, предвиден в член 14, параграф 3 от Регламент (ЕС) 2017/1939 (3),
         като взеха предвид предложения списък с подбрани кандидати, изготвен от комитета по подбор на 4 февруари 2019 г., в съответствие с Решение за изпълнение (ЕС) 2018/1696, с оглед на назначаването на европейски главен прокурор на Европейската прокуратура,
         като имат предвид, че:
         
                     (1)
                  
                  
                     Европейската прокуратура беше създадена с Регламент (ЕС) 2017/1939. Комисията отговаря за създаването и първоначалното административно обслужване на Европейската прокуратура, докато тя придобие способността за изпълнение на собствения си бюджет.
                  
               
                     (2)
                  
                  
                     Европейският главен прокурор оглавява Европейската прокуратура и организира работата ѝ, ръководи нейните дейности и взема решения в съответствие с Регламент (ЕС) 2017/1939 и с вътрешния процедурен правилник на Европейската прокуратура. Колегията на Европейската прокуратура се състои от европейския главен прокурор и по един европейски прокурор от всяка държава членка.
                  
               
                     (3)
                  
                  
                     В съответствие с член 120, параграф 2, втора алинея от Регламент (ЕС) 2017/1939 Европейската прокуратура трябва да поеме поверените ѝ с този регламент функции по разследване и наказателно преследване на дата, която се определя с решение на Комисията по предложение на европейския главен прокурор след създаването на Европейската прокуратура.
                  
               
                     (4)
                  
                  
                     Поради това е необходимо да се назначи, по общо съгласие между Европейския парламент и Съвета, първият европейски главен прокурор на Европейската прокуратура.
                  
               
                     (5)
                  
                  
                     На 19 ноември 2018 г. в Официален вестник на Европейския съюз (4) беше публикувано обявление за свободна длъжност за поста европейски главен прокурор като срочно нает служител със степен AD 15.
                  
               
                     (6)
                  
                  
                     С Решение за изпълнение (ЕС) 2018/1696 се определят правилата за работата на комитета по подбор, предвиден в член 14, параграф 3 от Регламент (ЕС) 2017/1939 (наричани по-нататък „правила за работата на комитета по подбор“).
                  
               
                     (7)
                  
                  
                     В съответствие с първа алинея от правило VII, точка 1 от правилата за работа на комитета по подбор, комитетът по подбор състави списък с трима подбрани кандидати, като обоснова подбора на кандидатите в списъка в писма, изпратени до Европейския парламент и до Съвета съответно на 4 февруари 2019 г. и на 14 февруари 2019 г. Европейският парламент и Съветът следва да назначат по общо съгласие един от подбраните в списъка кандидати за европейски главен прокурор. В съответствие с втора алинея от правило VII, точка 1 от правилата за работа на комитета по подбор, комитетът по подбор класира кандидатите според тяхната квалификация и опит. Това класиране указва реда на предпочитание на комитета по подбор и не е обвързващо за Европейския парламент и за Съвета.
                  
               
                     (8)
                  
                  
                     На 26 февруари 2019 г. подбраните трима кандидати бяха изслушани от комисията по граждански свободи, правосъдие и вътрешни работи на Европейския парламент и от Комисията по бюджетен контрол на Европейския парламент. На 7 март 2019 г. Конференцията на председателите на Европейския парламент реши, че кандидатът на Европейския парламент е г-жа Laura Codruța KÖVESI и потвърди тази позиция на 18 юли 2019 г.
                  
               
                     (9)
                  
                  
                     На 20 февруари 2019 г. Комитетът на постоянните представители на правителствата на държавите членки (Корепер) в съответствие с вътрешните процедури, които прие на 15 февруари 2019 г., пристъпи към ориентировъчно гласуване за определяне на позицията на Съвета с оглед обсъжданията с представителите на Европейския парламент. След тези обсъждания, на 19 септември 2019 г. Корепер подкрепи назначаването на г-жа Laura Codruța KÖVESI за европейски главен прокурор.
                  
               
                     (10)
                  
                  
                     Европейският главен прокурор на Европейската прокуратура се назначава по общо съгласие между Европейския парламент и Съвета с мандат от седем години, който не подлежи на подновяване, считано от датата на влизане в сила на настоящото решение.
                  
               
                     (11)
                  
                  
                     След съвместни съвещания на екипите за преговори, назначени от двете институции, беше постигнато общо съгласие на Европейския парламент и на Съвета относно назначаването на Европейския главен прокурор.
                  
               
                     (12)
                  
                  
                     При назначаването на г-жа Laura Codruța KÖVESI и двете институции следваха мотивите на комитета по подбор,
                  
               ПРИЕХА НАСТОЯЩОТО РЕШЕНИЕ:
         
            Член 1
            Г-жа Laura Codruța KÖVESI се назначава за европейски главен прокурор на Европейската прокуратура като срочно нает служител със степен AD 15 с мандат от седем години, считано от 31 октомври 2019 година, който не подлежи на подновяване.
         
         
            Член 2
            Настоящото решение влиза в сила три дни след публикуването му в Официален вестник на Европейския съюз.
            
         
         
            Съставено в Люксембург на 14 октомври 2019 година.
            
               
                  За Европейския парламент
               
               
                  Председател
               
               D. M. SASSOLI
            
            
               
                  За Съвета
               
               
                  Председател
               
               T. TUPPURAINEN
            
         
         
            (1)  ОВ L 283, 31.10.2017 г., стр. 1.
         
            (2)  ОВ L 282, 12.11.2018 г., стр. 8.
         
            (3)  ОВ L 238, 21.9.2018 г., стр. 92.
         
            (4)  ОВ C 418 А, 19.11.2018 г., стр. 1.